Sjúkraflutningamenn á Akranesi hafa aukið viðbúnað sinn vegna Írskra daga sem nú fara í hönd og verða fimm sjúkraflutningamenn á vakt alla helgina . Þá verður sú nýbreytni tekin upp um helgina að nota vel búið vélhjól sem undanfara verði alvarleg slys . Hjólið á að tryggja enn skjótari viðbrögð en ella . Hjólið á að nýta til að flytja lækni og sjúkraflutningamann á vettvang til að veita fyrstu hjálp , t.d. þar sem mannmergð er eða / og þung umferð .